ଭୁବନେଶ୍ୱର, ସେପ୍ଟେମ୍ବର ୬(ଲୋକାଲ ୱାୟାର): ଖୁବଶୀଘ୍ର ଶିକ୍ଷା ଓ ଅନୁସନ୍ଧାନ (ଡିମଡ ଟୁ ବି ୟୁନିଭର୍ସିଟି) ପରିଚାଳିତ ଇନଷ୍ଟିଚ୍ୟୁଟ୍ ଅଫ୍ ମେଡିକାଲ୍ ସାଇନ୍ସେସ୍ ଆଣ୍ଡ ସମ୍ ହସ୍ପିଟାଲ୍ ପକ୍ଷରୁ ବ୍ଲଡ କ୍ୟାନ୍ସର ରୋଗୀଙ୍କ ଚିକିତ୍ସା ପାଇଁ ମଲିକ୍ୟୁଲାର୍ ଡାଏଗ୍ନୋଷ୍ଟିକ୍ ଏବଂ ରିସର୍ଚ୍ଚ ସେଂଟର ଖୋଲାଯିବ ।
ଏହା ଦ୍ୱାରା ରାଜ୍ୟର ବ୍ଲଡ କ୍ୟାନ୍ସର ପୀଡ଼ିତ ରୋଗୀମାନେ ଖୁବ୍ ଉପକୃତ ହେବେ ବୋଲି କହିଛନ୍ତି ସମ୍ ହସ୍ପିଟାଲ୍ର କ୍ଲିନିକାଲ୍ ହେମାଟୋଲୋଜି ବିଭାଗର ମୁଖ୍ୟ ଡଃ ପ୍ରିୟଙ୍କା ସାମଲ ।
ଓଡ଼ିଶା ହେମାଟୋଲୋଜିର ୧୧ତମ ବାର୍ଷିକ ସମ୍ମିଳନୀ ଏବଂ ସମ୍ ହସ୍ପିଟାଲର ଲାବୋରାଟୋରୀ ହେମାଟୋଲୋଜି ସମ୍ପର୍କିତ ଦ୍ୱିତୀୟ ବାର୍ଷିକ ସିଏମଇରେ ଡଃ ସାମଲ ଏହା କହିଛନ୍ତି ।
ଡଃ ସାମଲ୍ କହିଛନ୍ତି ଯେ ସମ୍ ହସ୍ପିଟାଲର କ୍ଲିନିକାଲ୍ ହେମାଟୋଲୋଜି ଏବଂ ଷ୍ଟେମ୍ ସେଲ୍ ଟ୍ରାନ୍ସପ୍ଲାଣ୍ଟେସନ୍ ଯୋଗୁ ହେମାଟୋଲୋଜି ରୋଗରେ ପୀଡ଼ିତ ରୋଗୀମାନେ ଅନେକ ଉପକୃତ ହେଉଛନ୍ତି ।
ଏହି ସମ୍ମିଳନୀକୁ ଓଡ଼ିଶାର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ନବ କିଶୋର ଦାସ ଆଇଏମଏସ୍ ଆଣ୍ଡ ସମ୍ ହସ୍ପିଟାଲ୍ କାର୍ଯ୍ୟ ଏବଂ ବିଶେଷ ଭାବେ ହେମାଟୋଲୋଜି କ୍ଷେତ୍ରରେ ରୋଗୀ ସେବାକୁ ପ୍ରଶଂସା କରିଥିଲେ ।
ଏଥି ସହିତ ଆଇଏମଏସ୍ ଆଣ୍ଡ ସମ୍ ହସ୍ପିଟାଲରେ କରାଯାଉଥିବା ସମସ୍ତ ଗବେଷଣା କାର୍ଯ୍ୟକୁ ରାଜ୍ୟ ସରକାର ପୂର୍ଣ୍ଣ ସହଯୋଗ କରିବେ ବୋଲି ସେ କହିଥିଲେ ।
ଶ୍ରୀ ଦାସ କହିଥିଲେ, ଭିଜନ୍ -୨୦୨୫ ପାଇଁ ଖୁବ୍ ଶୀଘ୍ର ରାଜ୍ୟରେ ନୂତନ ସ୍ୱାସ୍ଥ୍ୟ ଆଇନ୍ ପ୍ରଣୟନ କରିବା ଦିଗରେ ରାଜ୍ୟ ସରକାର କାର୍ଯ୍ୟ ଚଳାଇଛନ୍ତି ।
ଏ ଦିଗରେ ଆମର ଯୋଜନା ଏବଂ କାର୍ଯ୍ୟ ଜାରି ରହିଛି ବୋଲି ସେ କହିଥିଲେ ।
ଦୀର୍ଘ ୫୨ ବର୍ଷ ର ବ୍ୟବଧାନ ପରେ ରାଜ୍ୟରେ ୭ଟି ନୂଆ ମେଡିକାଲ୍ କଲେଜ ସ୍ଥାପନ ହୋଇସାରି ଥିବା ବେଳେ ଆଉ ୬ଟି ମେଡିକାଲ୍ କଲେଜ ପ୍ରସ୍ତୁତ ହେଉଛି ବୋଲି ସେ କହିଥିଲେ ।
ଡଃ ସାମଲ ଯିଏ କି ସମ୍ମିଳନୀର କାର୍ଯ୍ୟକାରୀ ସଭାପତି ସେ କହିଥିଲେ ଯେ ଆଇଏମଏସ୍ ଆଣ୍ଡ ସମ୍ ହସ୍ପିଟାଲର ଲାବୋରାଟୋରୀରେ ପ୍ଲେଟଲେଟ୍ ଫଙ୍କସନ୍ ଆସେସ ଏବଂ ରୋଟେମ୍ ଭଳି ବ୍ୟବସ୍ଥା ଆରମ୍ଭ କରାଯାଇଛି ।
ଚଳିତ ବର୍ଷ ଷ୍ଟେମ୍ ସେଲ୍ ଟ୍ରାନ୍ସପ୍ଲାଣ୍ଟେସନ୍ ବିଭାଗ ପକ୍ଷରୁ ବୋନ୍ କ୍ୟାନ୍ସର ରୋଗୀଙ୍କ ପାଇଁ ଖୁବ୍ କମ୍ ମୂଲ୍ୟରେ ବୋନ୍ ମ୍ୟାରୋ ଟ୍ରାନ୍ସପ୍ଲାଣ୍ଟେସନ୍ ମଧ୍ୟ କରାଯାଇଛି ।
ଯାହାର ସୁବିଧା ସାଧାରଣ ଲୋକ ମଧ୍ୟ ନେଇପାରିବେ ବୋଲି ଡଃ ସାମଲ କହିଥିଲେ ।
ଲିମ୍ଫୋମା, ଲ୍ୟୁକେମିଆ, ଅପ୍ଲାଷ୍ଟିକ୍ ଏନିମିଆ ଏବଂ ଥାଲାସେମିଆ ରୋଗୀଙ୍କର ଗୋଟିଏ ଛାତ ତଳେ ସମସ୍ତ ପ୍ରକାର ଚିକିତ୍ସା ଏବଂ ଯତ୍ନ ନେବା ପାଇଁ ହସ୍ପିଟାଲ ପକ୍ଷରୁ ପ୍ରଚେଷ୍ଟା କରାଯାଉଥିବା ସେ କହିଥିଲେ ।
ଏହି ଅବସରରେ ଅନ୍ୟତମ ଅତିଥି ଭାବେ ଯୋଗ ଦେଇ ବିଶିଷ୍ଟ ସ୍ନାୟୁ ଶଲ୍ୟ ବିଶେଷଜ୍ଞ ତଥା ସୋଆ ସ୍ୱାସ୍ଥ୍ୟ କାର୍ଯ୍ୟକ୍ରମ ନିର୍ଦ୍ଦେଶକ ପ୍ରଫେସର ଅଶୋକ କୁମାର ମହାପାତ୍ର କହିଥିଲେ ଯେ ୫୦ ବର୍ଷ ତଳେ ହେମାଟୋଲୋଜି ଭଳି କିଛି ନ ଥିଲା ଏବଂ ବୋନ୍ ମ୍ୟାରୋ ଟେଷ୍ଟ ୧୯୯୦ ମସିହାରୁ ଆରମ୍ଭ ହେଲା ।
ସେ କହିଥିଲେ ଯେ ଭାରତରେ ପ୍ରତି ୧ ଲକ୍ଷରେ ୮୪ ଜଣ କ୍ୟାନ୍ସର ରୋଗୀ ରହିଥିବା ବେଳେ ସାରା ପୃଥିବୀରେ ଏହାର ସଂଖ୍ୟା ୧ ଲକ୍ଷରେ ୬୪ ।
ଏହି କାର୍ଯ୍ୟକ୍ରମରେ ଆଇଏମଏସ୍ ଆଣ୍ଡ ସମ୍ ହସ୍ପିଟାଲର ଡିନ୍ ପ୍ରଫେସର ଗଙ୍ଗାଧର ସାହୁ, ଇଣ୍ଡିଆନ୍ ସୋସାଇଟି ଅଫ୍ ହେମାଟୋଲୋଜି ଆଣ୍ଡ ବ୍ଲଡ ଟ୍ରାନ୍ସଫ୍ୟୁଜନର ସଭାପତି ଡଃ ରବିନ୍ଦ୍ର କୁମାର ଜେନା, ଆଇଏମଏସ୍ ଆଣ୍ଡ ସମ୍ ହସ୍ପିଟାଲ୍ର ମେଡିକାଲ୍ ସୁପରିଣ୍ଟେଣ୍ଡେଣ୍ଟ ପ୍ରଫେସର ପୁଷ୍ପରାଜ ସାମନ୍ତସିଂହାର ଏବଂ ପାଥୋଲୋଜି ବିଭାଗର ମୁଖ୍ୟ ଡଃ ଦେବାହୁତି ମହାପାତ୍ର ବକ୍ତବ୍ୟ ରଖିଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
